Banski dvori u Banjoj Luci
<s>Palata banskog dvora u Banjoj Luci izgrađena je u periodu 1931-32. godine, kao sjedište bana Vrbaske banovine Kraljevine Jugoslavije.</s><s>Proglašena je za nacionalni spomenik BiH.</s><s>Nacionalni spomenik se sastoji od Palate sa pripadajućim dvorištem, ogradnim zidovima, kapijom i izvornim mobilijarom (sjedišta u prostoriji Vijećnice, lusteri i zidne svjetiljke u Vijećnici i Holu gospodina bana, originalna lamperija, figuralni reljef, kamin, rezbareni namještaj i drveno stepenište).</s>

<s>Lokacija 
Nalazi se u centru Banja Luke i pripada grupi objekata izgrađenih u vrijeme Vrbaske banovine.</s>

<s>Historija 
Izgrađen je u periodu 1931-32. godine, kao sjedište bana Vrbaske banovine Kraljevine Jugoslavije.</s><s>Kao rezidencija bana, korišten je do 1941. godine.</s><s>Tokom Drugog svjetskog rata unutrašnjost objekta je devastirana, kada je u njemu bila smještena njemačka komanda.</s><s>U tom periodu Velika svečana sala korištena je kao magacin za žito, a jedno vrijeme i kao konjušnica, pa je veći dio skupocijenog namještaja, slika i drugih predmeta nepovratno izgubljen.</s><s>Po završetku rata, dvor je korišćen kao vojno i političko sjedište.</s><s>Od 1955. godine, odlukom koju su donijele tadašnje gradske vlasti, zgrada se daje na upravljanje Domu kulture.</s><s>Znatno je oštećena i prilikom zemljotresa 1969. godine.</s><s>Od 1998. godine zvanično postaje javna kulturna ustanova pod nazivom Kulturni centar Banski dvor.</s><s>Jedno vrijeme bio je i postao sjedište predsjednika Republike Srpske.</s>

<s>Banski dvor je kulturni centar u Banjoj Luci.</s><s>Tokom godine se u ovim prostorima održi preko trideset koncerata klasične muzike, veći broj izložbi domaćih i gostujućih umjetnika, književnih promocija, poetskih i monodramskih večeri.</s>

<s>Opis 
Po stilu gradnje pripada eklektičkom akademizmu, kao opštoj pojavi na početku XX stoljeća.</s><s>Dimenzije su oko 54 x 53 m. Objekat je centralistički, sa koncertnom dvoranom kao fokusnom površinom centralne zone, oko koje su raspoređene mase objekta sa ostalim funkcijama.</s>

<s>U nižim zonama objekta dominira renesansni uticaj i akademski klasicizam, a elementi srednjovjekovne arhitekture prisutni su u višim zonama.</s><s>Značajno mjesto pripada i folklornim elementima Balkanskog poluostrva.</s><s>Enterijeri Banskog dvora su veoma reprezentativni, a neki od njih, kao što su Koncertna dvorana, Vijećnica i Svečani salon, sačuvali su autentičan izgled.</s>

<s>Literatura</s>

<s>Reference</s>

<s>Vanjski linkovi</s>

<s>Nacionalni spomenici u Banjoj Luci
Građevine u Banjoj Luci</s>

